Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: Területfejlesztési Tanácsnak, az államháztartás működéséről szóló 217/1998. (XII. 30.) Korm. rendelet szerint
Paragraph Index: 1573

1998. évben — illetve az aa) alpontban meghatározott kezdő vállalkozások esetében az üzleti tervükben tervezett — vásárolt alapanyagok beszerzési értékével, bb) a vásárolt alapanyagok beszerzési értéke azonos az 1998. évi alapanyag készlet beszerzésére fordított — illetve az aa) alpontban meghatározott kezdő vállalkozások esetében az üzleti tervben tervezett — kiadással, csökkentve a leltár szerinti záró alapanyag készlet értékével, növelve a leltár szerinti nyitó alapanyag készlet értékével, bc) az arányszám kiszámításánál az összes bevétel csökkentendő az eladott áru beszerzési, valamint az alvállalkozói teljesítmény értékével. Az eladott áruk beszerzési értéke egyenlő az 1998. évi árukészlet beszerzésére fordított — illetve az aa) alpontban meghatározott kezdő vállalkozások esetében az üzleti tervben tervezett — kiadás összegével, csökkentve a leltár szerinti záró árukészlet értékével, növelve a leltár szerinti nyitó árukészlet értékével. Az alvállalkozói teljesítményérték egyenlő a szolgáltatónak kifizetett és változatlan formában tovább számlázott — illetve az aa) alpontban meghatározott kezdő vállalkozások esetében az üzleti tervben tervezett — alvállalkozói teljesítmény értékkel.

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes